**TRAKŲ R. LENTVARIO MOTIEJAUS ŠIMELIONIO GIMNAZIJA**

PATVIRTINTA

Gimnazijos direktoriaus

2020 m. gegužės 19 d.

įsakymu Nr. V-90

**COVID-19 LIGOS (KORONAVIRUSO INFEKCIJOS) VALDYMO PRIEMONIŲ PLANAS**

**I.** **PASIRENGIMAS GALIMAM UŽSIKRĖTIMO VIRUSU COVID-19 ATVEJUI IR PRIEMONĖS BEI VEIKSMAI PATVIRTINUS UŽSIKRĖTIMĄ**

1.1. Gimnazijos COVID-19 ligos (koronaviruso infekcijos) plitimo prevencijos valdymo grupės (toliau – Grupė) susirinkimai organizuojami vieną kartą per savaitę. Nustačius gimnazijoje darbuotojo ar mokinio užsikrėtimą COVID-19 infekciją, susirinkimai organizuojami kiekvieną dieną. Užtikrinant saugumą, susirinkimai gali būti organizuojami nuotoliniu būdu.

1.2. Jei darbuotojas ar mokinys turėjo sąlytį su iš paveiktų teritorijų grįžusiais ar atvykusiais asmenimis arba bendravo su žmogumi, kuriam buvo įtariama arba patvirtinta koronaviruso infekcija, tačiau jam simptomai nepasireiškė, jis privalo saviizoliuotis 14 dienų. Darbuotojas ar mokinys, suderinęs su gimnazijos vadovu, gali dirbti ar mokytis nuotoliniu būdu arba kreiptis į šeimos gydytoją dėl nedarbingumo pažymėjimo išdavimo. Darbuotojas, dėl jo atliekamų funkcijų gimnazijoje, negalintis dirbti nuotoliniu būdu, gali pasiimti kasmetines arba nemokamas atostogas.

1.3. Jei darbuotojui ar mokiniui pasireiškė ligos simptomai, jie privalo apie tai informuoti gimnazijos administraciją arba kitą atsakingą asmenį.

1.18. Jei darbuotojui ar mokiniui ligos simptomai pasireiškė namuose, jie privalo informuoti Nacionalinį visuomenės sveikatos centrą (toliau – NVSC) ir toliau vykdyti jų nurodymus.

1.19. Jeigu darbuotojas ar mokinys (jo tėvai, globėjai, rūpintojai) patys informavo gimnazijos administraciją apie jiems nustatytą COVID-19 ligą (koronaviruso infekciją), administracija apie tai informuoja NVSC, bendradarbiauja su NVSC nustatant sąlytį turėjusius asmenis ir jiems taikant 14 dienų izoliaciją. Grupės nariai informuoja darbuotojus ir mokinius (jų tėvus, globėjus, rūpintojus), kontaktavusius su užsikrėtusiu asmeniu, apie jų prievolę savarankiškai susisiekti su NVSC ir izoliuotis namuose.

1.20. Jei darbuotojui ar mokiniui pasireiškė simptomai esant gimnazijoje:

1.20.1 galimai užsikrėtęs asmuo privalo skambinti trumpuoju numeriu 1808 ir vykdyti specialistų nurodymus;

1.21. Grupės nariai:

1.21.1. užtikrina, kad galimai užsikrėtęs darbuotojas ar mokinys laikytųsi 2 metrų atstumu nuo kitų gimnazijos darbuotojų ir mokinių bei dėvėtų apsauginę kaukę ir pirštines;

1.21.2. parenka artimiausią nuo jų darbo vietos tinkamą patalpą izoliacijai, užtikrina, kad asmuo nevaikščiotų po gimnaziją ir lauktų greitosios medicinos pagalbos;

1.21.3. informuoja NVSC ir vykdo jų nurodymus;

1.21.4. informuoja visus darbuotojus ir mokinius papildomai pasirūpinti asmens higiena (plauti rankas vandeniu ir muilu 20 sekundžių, dezinfekuoti rankas);

1.21.5. nurodo darbuotojams ir mokiniams nepalikti gimnazijos teritorijos be NVSC nurodymų.

1.22. Nustačius, kad įtariamas ar patvirtinus COVID-19 atvejis buvo tam tikroje patalpoje, ji pirmiausia vėdinama mažiausiai 1 valandą, po to kruopščiai valoma neutraliu valikliu. Po valymo neutraliu plovikliu paviršiai nukenksminami dezinfektantu, veikiančiu virusus. Valymo procedūra, dezinfekavimas ir tekstilės valymas atliekamas vadovaujantis instrukcijomis. Pagal galimybes naudojami vienkartinio naudojimo valymo reikmenys. Personalas, užsiimantis aplinkos valymu, turi dėvėti medicininę kaukę, uniformą ir vienkartinę plastikinę prijuostę, pirštines. Rankų higiena atliekama kiekvieną kartą nusiėmus pirštines ar kaukę. Valymo metu susidariusios atliekos dedamos į atskirą maišą ir išmetamos kaip nerūšiuojamos atliekos.

1.23. Jei darbuotojo ar mokinio užsikrėtimas koronaviruso infekcija patvirtintas, vadovaujantis NVSC nurodymais gimnazijos darbas stabdomas ir uždaromos patalpos.

1.24. Gimnazija darbą pradeda tik gavus NVSC leidimą.

1.25. Grupė telefonu (elektroniniu paštu, elektroninio dienyno aplinkoje, gimnazijos tinklapyje) informuoja darbuotojus ir mokinius apie situacijos pasikeitimus.

**Prie įėjimo į gimnaziją pateikiama informacija**:

1.3.1. kad gimnazijoje nerekomenduojama lankytis rizikos grupės asmenims (vyresnio nei 60 m. amžiaus asmenims ir (arba) sergantiems lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše);

1.3.2. apie lankytojų asmens higienos laikymosi būtinybę (rankų higiena, kosėjimo, čiaudėjimo etiketas ir kt.);

1.3.3. kad gimnazijoje aptarnaujami tik nosį ir burną dengiančias apsaugos priemones (veido kaukes, respiratorius ar kitas priemones) dėvintys lankytojai;

1.3.4. kad gimnazijoje neaptarnaujami lankytojai, turintys ūmių viršutinių kvėpavimo takų infekcijų požymių (pvz., karščiavimas, sloga, kosulys, pasunkėjęs kvėpavimas ir pan.).

1.4. Gimnazijos lankytojai prioriteto tvarka aptarnaujami nuotoliniu būdu. Jei tai neįmanoma - apribojamas vienu metu aptarnaujamų lankytojų skaičius, užtikrinant saugos priemones:

1.4.1. lankytojui skiriamas ne mažesnis kaip 10 kv. m. gimnazijos patalpos plotas arba vienu metu aptarnaujamas vienas lankytojas;

1.4.2. apribojamas darbuotojų fizinis kontaktas su lankytojais, išlaikant ne mažesnį nei 2 metrų atstumą;

1.4.3. gimnazijos lankytojai turi laikytis saugaus ne mažesnio kaip 2 metrų atstumo vienas nuo kito. Jei to užtikrinti gimnazijos viduje neįmanoma, lankytojų srautas reguliuojamas;

1.4.4. gimnazijos lankytojai aptarnaujami tik tuo atveju, kai dėvi nosį ir burną dengiančias apsaugos priemones (veido kaukes, respiratorius ar kitas priemones).

1.1. Sudarant galimybes tinkamai rankų higienai ir dezinfekcijai – prie įėjimo į gimnaziją ir sanitariniuose mazguose gerai matomoje vietoje pastatomos rankų dezinfekcijai skirtos priemonės, prie praustuvių pateikiama skysto muilo, pakabinamos rankų plovimo vaizdinės rekomendacijos.

1.2. Reikalaujama ir užtikrinama, kad gimnazijoje būtų griežtai laikomasi rankų higienos (dažnai plaunamos rankos skystu muilu ir šiltu tekančiu vandeniu, dezinfekuojamos rankų dezinfekcinėmis priemonėmis), vengiant liesti rankomis veidą, akis, nosį, burną ir kt., laikomasi kosėjimo ir čiaudėjimo etiketo.

**1.3.** Valymo darbus atliekantys darbuotojai vadovaujasi LR Sveikatos apsaugos ministerijos rekomendacijomis ,,Rekomendacijos sveikatos priežiūros patalpų ir ne sveikatos priežiūros patalpų dezinfekcijai (kai galimas užteršimas SARS-COV-2 virusu)".

1.5. Gimnazijos patalpos vėdinamos ne rečiau kaip 1 kartą per valandą plačiai atidarius langus. Ikimokyklinio, priešmokyklinio ugdymo paslaugų teikimo bei neformaliojo vaikų švietimo veiklų patalpos išvėdinamos prieš atvykstant vaikams ir ne rečiau kaip 2 kartus per dieną.

1.6. Dažnai liečiami paviršiai (durų rankenos, elektros jungikliai, kėdžių atramos ir porankiai, turėklai, vandens čiaupai ir kt.) valomi paviršiams valyti skirtu valikliu kaip galima dažniau, bet ne rečiau kaip 2 kartus per dieną. Jei ugdymo priemone, inventoriumi naudojasi daugiau kaip vienas vaikas ar mokinys, jos išvalomos ir dezinfekuojamos po kiekvieno panaudojimo.

1.7. Kruopščiai atliekamas tualetų, sanitarinių mazgų valymas.

1.8. Aplinkos valymą atliekantys darbuotojai, atlikdami valymo darbus, turi dėvėti asmenines apsaugos priemones (uniforma - kuri yra nuimama ir dažnai plaunama šiltame vandenyje, pirštinės). Valymo reikmenys turi būti tinkamai valomi kiekvieno valymo pabaigoje. Rankų higiena atliekama kiekvieną kartą, kai nuimamos asmeninės apsaugos priemonės.

1.9. Valymo metu susidariusios atliekos metamos, kaip nerūšiuojamos šiukšlės.

1.10. Kvėpavimo takų apsaugai naudojamos vienkartinės veido kaukės ar apsauginiai skydeliai, jei kontaktas tarp asmenų trunka ilgiau nei 15 minučių bei nėra galimybių išlaikyti didesnį nei 2 metrų atstumą. Vienkartinės veido kaukės keičiamos, kai sudrėksta, bet ne rečiau kaip kas 4 valandas. Dėvint kaukes, būtina nuolatinė rankų higiena, draudžiama liesti kaukę rankomis.

1.11. Kai yra galimybė nusiplauti ir dezinfekuoti rankas, vienkartinės pirštinės nėra būtinos.

1.12. Vienkartinės pirštinės keičiamos priklausomai nuo kontakto su galimai užterštais paviršiais dažnumo. Jos turi būti pakeičiamos nedelsiant po tiesioginio kontakto su įtariamu ar nustatytu COVID-19 liga (koronaviruso infekcijos) sergančiu asmeniu. Vienkartinės pirštinės nedezinfekuojamos dezinfekciniais skysčiais ir nenaudojamos pakartotinai jas nusiėmus.

**1.13. Gimnazijos valgykloje:**

1.13.1. užtikrinama, kad dažnai liečiami paviršiai patalpose (durų rankenos, maisto produktų laikymo lentynos, dėžės, stelažai ir kt.) dezinfekuojami bent kartą dieną ir, kaip įmanoma, dažniau;

1.13.2. darbuotojai rankas plauna prieš pradedant darbą, prieš tvarkant termiškai apdorotą ar vartoti paruoštą maistą, tvarkant žalią mėsą, žuvį ar kt. termiškai neapdorotą maistą, sutvarkius atliekas, pabaigus valymo, dezinfekcijos darbus, pasinaudojus tualetu, pavalgius, nusičiaudėjus, išsipūtus nosį, dirbus su pinigais;

1.13.3. jei darbuotojai darbo metu naudoja vienkartines pirštines, užtikrinama, kad rankas jie plautų ar dezinfekuotų prieš apsimaudami, keisdami ir nusiėmę pirštines. Užtikrinama, kad vienkartinės pirštinės nebūtų dezinfekuojamos skysčiais ir naudojamos pakartotinai jas nusiėmus;

1.134. darbuotojai turėtų vengti tvarkant maistą liesti rankomis veidą, akis, nosį, burną ir kt.;

1.13.5. darbuotojai, tvarkydami gatavus maisto produktus (tuos maisto produktus, kurie skirti tiesioginiam vartojimui ir kurių nereikia išvirti arba kitaip perdirbti, tam kad būtų pašalintas arba iki priimtino lygio sumažintas atitinkamų mikroorganizmų kiekis), darbo metu dėvi veido kaukes;

1.13.6. užtikrinamas tinkamas aplinkos valymas ir dezinfekcija;

1.13.7. prie įėjimo į valgyklos salę skelbiama informacija apie asmens higienos sąlygų laikymosi būtinybę (rankų higiena, kosėjimo, čiaudėjimo etiketas ir kt.);

1.13.8. sudarytos galimybės lankytojų tinkamai rankų higienai ir (ar) dezinfekcijai;

1.13.9. organizuojami lankytojų srautai, atsižvelgiant į valgyklos salės plotą, siekiant išvengti grūsčių;

1.13.10. užtikrinama, kad lankytojai eilėje prie kasos laikytųsi saugaus ne mažesnio kaip 1 metro atstumo;

1.13.11. lankytojų stalai valomi ir dezinfekuojami po kiekvieno apsilankymo;

1.13.12. indai ir įrankiai plaunami indaplovėje ne mažesnėje kaip 60o C temperatūroje arba naudojamos kitos tinkamos priemonės, užtikrinančios jų švarą ir saugą. Karštu vandeniu ir plovikliais valomi, plaunami paviršiai, įrenginiai, inventorius, įvertinus riziką, atliekama dezinfekcija su leidžiamomis cheminėmis medžiagomis;

1.13.13. vengiama kryžminio užteršimo tarp termiškai neapdorotų produktų, žaliavų ir jau pagaminto ar paruošto vartoti tiesiogiai maisto;

1.13.14. tinkamai tvarkomos atliekos, vengiama jų susikaupimo, naudojamos tik uždengiamos atliekų talpyklos.

1.14**. Gimnazijos bibliotekoje:**

1.14.1. vartotojų aptarnavimo paslauga teikiama užtikrinant 10 kvadratinių metrų plotą, tenkantį vienam lankytojui, ir ne mažesniu nei 2 metrų atstumu tarp asmenų;

1.14.2. užtikrinamas ne mažesnis kaip 2 metrų atstumas tarp lankytojų ir bibliotekos darbuotojo;

1.14.3. esant tiesioginiam darbuotojo ir lankytojo kontaktui, jo trukmė – ne ilgiau nei 15 minučių;

1.14.4. du kartus per dieną biblioteka uždaroma valymui ir dezinfekcijai, lankytojai tuo metu neaptarnaujami;

1.14.5. įrenginiai ir priemonės (kompiuteriai, klaviatūros ir pan.) valomi ir dezinfekuojami po kiekvieno lankytojo panaudojimo;

1.14.6. vartotojams darbo vietos bibliotekos skaitykloje išdėstomos saugiu 2 metrų atstumu viena nuo kitos;

1.14.7. nesant galimybės taikyti bekontakčio knygų ir vadovėlių grąžinimo, skaitytojai knygas ir vadovėlius gali grąžinti po karantino;

1.14.8. grąžintų knygų, vadovėlių, mokymo priemonių karantinavimas atliekamas vadovaujantis 2020-09-02 direktoriaus įsakymu Nr. 127 patvirtinta tvarka ,,Dėl grąžintų knygų, vadovėlių ir mokymo priemonių karantinavimo gimnazijos bibliotekoje“.

**II. GIMNAZIJOS DARBUOTOJŲ DARBO ORGANIZAVIMAS**

2.1. Darbuotojams, priskiriamiems rizikos grupėms, sudaromos sąlygos dirbti nuotoliniu būdu arba jų darbą organizuojamas taip, kad būtų užtikrinamas kuo mažesnis kontaktas su kitais asmenimis. Rizikos grupės asmenims priskiriami vyresnio nei 60 m. amžiaus asmenys ir (arba) sergantys lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše, patvirtintame Lietuvos Respublikos sveikatos apsaugos ministro 2020 m. kovo 23 d. įsakymu Nr. V-483 „Dėl Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąrašo patvirtinimo“ (toliau – Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąrašas).

2.2. Darbuotojams, turintiems ūmių viršutinių kvėpavimo takų infekcijų, ūmių žarnyno infekcinių ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas, vėmimas, viduriavimas ir pan.) ir kuriems privaloma izoliacija, dirbti gimnazijoje draudžiama, išskyrus darbuotojus, kurie dirba nuotoliniu būdu.

2.3. Atvykdami į darbą darbuotojai įsivertina savo sveikatos būklę. Gimnazijoje sudarytos sąlygos pasimatuoti kūno temperatūrą (kreiptis į budintį darbuotoją). Darbuotojai, kuriems pasireiškia karščiavimas (37,3°C ir daugiau), informuoja savo tiesioginį vadovą, jei karščiavimas pasireiškia darbo metu, nedelsiant nušalinami nuo darbo.

2.4. Darbuotojams rekomenduojama nuolat stebėti savo ir kitų darbuotojų sveikatą.

2.5. Darbuotojai informuojami, kad turint ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas 37,3°C ir daugiau), sloga, kosulys, pasunkėjęs kvėpavimas, vėmimas, viduriavimas ir pan.) į darbą vykti draudžiama.

2.6. Darbuotojui būnant darbo vietoje ir pasireiškus ūmių viršutinių kvėpavimo takų infekcijų ir kitų užkrečiamųjų ligų požymių (pvz., 37,3°C ir daugiau), sloga, kosulys, pasunkėjęs kvėpavimas, vėmimas, viduriavimas ir pan.), jis nedelsiant nušalinamas nuo darbo, siūloma konsultuotis Karštąja koronaviruso linija tel. 1808 arba susisiekti su savo šeimos gydytoju konsultacijai nuotoliniu būdu.

2.7. Darbo organizavimas:

2.7.1. darbui skirtos vietos įrengiamos taip, kad tarp darbo vietose sėdinčių darbuotojų būtų ne mažesnis kaip 1 metro atstumas;

2.7.2. fizinio kontakto laikas tarp darbuotojų, jei jis yra būtinas, apribojamas iki 15 min.;

2.7.3. darbuotojų valgymo pertraukų laikas nustatomas taip, kad valgykloje vienu metu būtų kuo mažiau darbuotojų, o tarp valgančiųjų išlaikomas 2 metrų atstumas;

2.7.4. darbuotojų susibūrimai gimnazijoje draudžiami;

2.7.5. esant poreikiui organizuoti susirinkimus, pasitarimus, jie organizuojami nuotoliniu būdu.

Jeigu susirinkimai ar pasitarimai organizuojami vienoje patalpoje, visi darbuotojai privalo dėvėti nosį ir burną dengiančias apsaugos priemones (veido kaukes, respiratorius ar kitas priemones);

2.7.6. darbuotojai, aptarnaujantys gimnazijos lankytojus, privalo dėvėti nosį ir burną dengiančias apsaugos priemones (veido kaukes, respiratorius ar kitas priemones).

* 1. **Mokinių ir mokytojų saugumas.**
     1. Mokiniams ir mokytojams draudžiama atvykti į gimnaziją pasireiškus karščiavimui ar ūminių viršutinių kvėpavimo takų ligų, kitų ligų požymiams.
     2. Kai tarp mokinių ir mokytojo neišlaikomas 2 metrų atstumas, mokytojai privalo dėvėti nosį ir burną dengiančias apsaugos priemones.
     3. Mokiniams klasėse kaukės rekomenduojamos, bet neprivalomos.
     4. Atvykstant bei išvykstant iš gimnazijos, išeinant į koridorius, keičiant patalpą mokiniai turi dėvėti nosį ir burną dengiančias apsaugos priemones.
     5. Įeidami į bendro naudojimo kabinetą/patalpą (informacinės technologijos, technologijos, chemija, dailė, fizinis ugdymas), mokiniai privalo dezinfekuotis rankas.
     6. Bendro naudojimo kabinete/patalpoje mokytojas kompiuterio klaviatūra naudojasi su vienkartinėmis pirštinėmis arba prieš naudojimą dezinfekuojasi rankas, baigęs darbą klasėje mokytojas dezinfekuoja savo darbo vietą (stalviršį).
     7. Klasės auklėtojas atsakingai organizuoja ir kontroliuoja mokinių budėjimą klasėje;
     8. I-IV kl. budintys mokiniai turi išvėdinti klasę per pertraukas, 5-8 kl. vėdinimą atlieka pamoką pravedęs mokytojas;
     9. Stalų paviršiai klasėse dezinfekuojami per ilgąsias pertraukas ir po pamokų.
  2. Karantino metu ir 3 mėnesiai po jo netaikomas reikalavimas darbuotojams pateikti darbuotojų privalomo sveikatos patikrinimo medicininę pažymą ar asmens medicininę knygelę.

**III. UGDYMO(SI) PROCESO ORGANIZAVIMAS**

3.1. Nuotolinio ugdymo organizavimo būdu ugdomi ikimokyklinio, priešmokyklinio ugdymo grupės ugdytiniai bei mokiniai:

3.1.1. jei serga lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše;

3.1.2. jei gyvena kartu su asmenimis, priskirtais rizikos grupėms (vyresnio nei 60 m. amžiaus asmenimis arba sergančiais lėtinėmis ligomis).

3.12. Ikimokyklinio ir priešmokyklinio ugdymo grupių veikla organizuojama pagal ,,Ikimokyklinio ir priešmokyklinio ugdymo grupių veiklos organizavimo aprašą“, patvirtintą 2020-05-14 įsakymu Nr. ????.

3.2. Asmenys, atlydintys vaikus ar mokinius į gimnaziją, privalo dėvėti nosį ir burną dengiančias priemones (veido kaukes, respiratorius ar kitas priemones).

3.3. Vaikai ar mokiniai, kuriems pasireiškia karščiavimas (37,3o C ir daugiau), kurie turi ūmių viršutinių kvėpavimo takų infekcijų požymių (sloga, kosulys, pasunkėjęs kvėpavimas), skundžiasi skausmu, viduriuoja, vemia, turi užkrečiamosioms ligoms būdingų bėrimo elementų į gimnaziją nepriimami. Gimnazijos darbuotojai, matuojantys vaikų ir mokinių temperatūrą, privalo dėvėti nosį ir burną dengiančias apsaugos priemones.

3.4. Ugdymas(is) organizuojamas maksimaliai laikantis grupių/klasių izoliacijos principo:

3.4.1. ikimokyklinio, priešmokyklinio ugdymo grupės veikia nuolatinėse patalpose;

3.4.2. mokiniai mokosi jiems skirtoje klasėje, išskyrus tam tikrus dalykus (informacinės technologijos, technologijos, chemija, dailė, fizinis ugdymas), kai reikia pereiti į kitą kabinetą/patalpą (priedas):

* + - 1. 5-8 kl. mokiniai mokosi III aukšte,
      2. I-IV kl. mokiniai mokosi II aukšte,
      3. specialiųjų klasių mokiniai mokosi I aukšte.
  1. Mokiniai į gimnaziją patenka ir iš jos išeina per skirtingus išėjimus:
     1. per pagrindinį įėjimą A (iš automobilių stovėjimo aikštelės) įeina ir išeina II aukšte besimokantys mokiniai (I-IV kl.),
     2. per įėjimą B (iš gimnazijos kiemo) įeina ir išeina specialiųjų klasių mokiniai,
     3. per šoninį įėjimą C (iš pietinės pusės) įeina ir išeina mokiniai, besimokantys III aukšte (5-8 kl.).
  2. Gimnazijos viduje mokinių srautai reguliuojami rodyklėmis.
  3. Kiekvienam mokiniui yra priskirta rakinama spintelė, kurioje jis palieka lauko drabužius, asmeninius daiktus.

3.8. Pamokų tvarkaraštis sudaromas pagal galimybes dvigubinant dalyko pamoka (priedas).

3.9. Ugdymas pagal galimybes organizuojamas taip, kad grupių vaikų ir klasių mokinių kontaktas su skirtingas grupes ir klases lankančiais vaikais ir mokiniais būtų minimalus tiek patalpose, tiek lauke. Erdvės lauke skirstomos klasėms, besimokančioms tuose pačiuose aukštuose:

3.9.1. I ir III aukšte besimokančių klasių mokiniams laisvalaikiui pertraukų metu skiriamas vidinis kiemas (perskirta erdvė);

3.9.2. II aukšte besimokančių klasių mokiniams laisvalaikiui pertraukų metu skiriamas akmenų kiemelis.

3.10. Ikimokyklinio, priešmokyklinio ugdymo mokytojai ir mokytojų padėjėjai tą pačią dieną dirba tik vienoje grupėje;

3.11. Su vaikais ir mokiniais kontaktų neturi darbuotojai, į kurių pareigas neįeina tiesioginis darbas su vaikais ir mokiniais (sargas, kiemsargis ir pan.), jei to padaryti neįmanoma, kontakto laikas ribojamas iki 15 min, didesniu kaip 2 m atstumu;

3.12. Mokinių maitinimas:

3.12.1. mokinių maitinimas organizuojamas gimnazijos valgykloje, vienu metu joje valgo mokiniai iš vieno aukšto pagal iš anksto parengtą grafiką. Mokiniai valgo per ilgąsias (30 min.) pertraukas:

3.12.1.1. 5-7 kl. mokiniai valgo per pirmą ilgąją pertrauką ( 9.30 - 10.00),

3.12.1.2. 8-IV kl. mokiniai valgo per antrą ilgąją pertrauką ( 11.30 – 12.00).

* + 1. Po kiekvienos ilgosios pertraukos valgyklos salė išvėdinama ir išvaloma.
    2. Mokiniams rekomenduojama atsinešti pietų dėžutes ir pavalgyti klasėse ilgosios pertraukos metu;

3.12.4. Bendros veiklos kelioms grupėms ar klasėms neorganizuojamos. Sporto bei aktų salės po kiekvienos grupės ar klasės išvėdinamos ir išvalomos. Mokiniams rekomenduojama persirengti sportui skirtais drabužiais klasėse.

3.13. Organizuojant kontaktines švietimo pagalbos specialistų konsultacijas, jos teikiamos individualiai arba vienu metu dirbama su tos pačios grupės vaikais ar klasės mokiniais. Konsultacijų metu vengiama fizinio kontakto, tiek mokiniai, tiek specialistai dėvi apsaugines veido kaukes. Po kiekvienos konsultacijos patalpos išvėdinamos ir nuvalomi dažnai liečiami paviršiai.

3.14. Kriauklės ir kiti sanitariniai mazgai dezinfekuojami KAIP DAŽNAI?.

3.15. **Renginiai atvirose erdvėse:**

3.15.1. išlaikomas 1 m atstumas tarp renginio dalyvių;

3.15.2. renginių dalyviai privalo dėvėti apsaugines veido priemones;

3.15.3. renginyje negali dalyvauti tie asmenys, kuriems pasireiškia viršutinių kvėpavimo takų ligų požymiai (karščiavimas, kosulys, pasunkėjęs kvėpavimas ir pan.).

3.16. **Neformaliojo vaikų švietimo (toliau – NVŠ) veiklos:**

3.16.1. organizuojamos ne didesnėms kaip 15 vaikų ar mokinių grupėms;

3.16.2. užtikrinama, kad kiekvienam vaikui ar mokiniui NVŠ veiklos vykdymo patalpose būtų skiriamas ne mažesnis kaip 5 kv. m plotas;

3.16.3. vykdomos laikantis grupių izoliacijos principo: užtikrinama, kad vaikai ar mokiniai nuolatos dalyvautų tos pačios grupės veiklose, NVŠ veiklos vykdomos taip, kad būtų išvengta skirtingų grupių vaikų kontakto tiek patalpose, kur vykdoma veikla, tiek lauke. Prioritetas teikiamas veiklų organizavimui lauke;

3.16.4. užtikrinama, kad darbuotojai laikytųsi ne mažesnio nei 1 metro atstumo vienas nuo kito ir vaikų ar mokinių. Jei išlaikyti saugaus atstumo neįmanoma – vengiama fizinio kontakto ar ribojamas jo laikas (trumpiau nei 15 min);

3.16.5. organizuojamos taip, kad būtų išvengta kontakto su pašaliniais, veiklose nedalyvaujančiais asmenimis. Jei to padaryti neįmanoma – ribojamas kontakto laikas ir išlaikomas saugus atstumas.

3.17. **Mokinių pavėžėjimas mokykliniu autobusu**:

3.17.1. vežami tik dėvintys apsaugines veido kaukes mokiniai;

3.17.2. vairuotojas reiso metu dėvi kaukę;

3.17.3. mokiniams gerai matomoje ir naudoti patogioje vietoje įrengiamos dezinfekavimo priemonės. Mokiniams privaloma rankas dezinfekuoti įlipant / išlipant iš autobuso. Autobuse yra aiškiai matoma informacija apie prevencines COVID-19 (koronavirusinės infekcijos) priemones;

3.17.4. po kiekvieno reiso, autobusas išvėdinamas, dezinfekuojami ranktūriai, rankenos ir kiti dažniausiai liečiami paviršiai. Po paskutinio reiso atliekama dezinfekcija.

3.18. Karantino metu ir 3 mėnesiai po jo netaikomas reikalavimas vaikams, ugdomiems pagal ikimokyklinio, priešmokyklinio, bendrojo ugdymo programas, turėti galiojantį Mokinio sveikatos pažymėjimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_